CELEX: 62017TN0537
Language: el
Date: 2017-08-11 00:00:00
Title: Υπόθεση T-537/17: Προσφυγή-αγωγή της 11ης Αυγούστου 2017 — De Loecker κατά ΕΥΕΔ

16.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/40
            
         Προσφυγή-αγωγή της 11ης Αυγούστου 2017 — De Loecker κατά ΕΥΕΔ
   (Υπόθεση T-537/17)
   (2017/C 347/53)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Stéphane De Loecker (Βρυξέλλες, Βέλγιο) (εκπρόσωποι: J.-N. Louis και N. de Montigny, δικηγόροι)
   
      Καθής-εναγομένη: Ευρωπαϊκή Υπηρεσία Εξωτερικής Δράσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να ακυρώσει την απόφαση της 10ης Οκτωβρίου 2016 με την οποία η Ευρωπαϊκή Υπηρεσία Εξωτερικής Δράσης απέρριψε την αίτηση αρωγής που ο S. De Loecker υπέβαλε δυνάμει του άρθρου 12α και 24 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης·
            
         
               —
            
            
               να καταδικάσει την Ευρωπαϊκή Υπηρεσία Εξωτερικής Δράσης να καταβάλει στον προσφεύγοντα-ενάγοντα το ποσό των 250 000 ευρώ ως χρηματική ικανοποίηση για την ηθική βλάβη που υπέστη·
            
         
               —
            
            
               να καταδικάσει την Ευρωπαϊκή Υπηρεσία Εξωτερικής Δράσης στα δικαστικά έξοδά της καθώς και στα έξοδα του προσφεύγοντος-ενάγοντος.
            
         
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
   
               1.
            
            
               Με τον πρώτο λόγο προβάλλεται παράβαση του άρθρου 266 ΣΛΕΕ, καθόσον η καθής-εναγομένη, με την έκδοση της αποφάσεως της 10ης Οκτωβρίου 2016, με την οποία απέρριψε την αίτηση αρωγής του προσφεύγοντος-ενάγοντος (στο εξής: προσβαλλόμενη απόφαση), δεν έλαβε υπόψη το σκεπτικό της αποφάσεως του Δικαστηρίου Δημόσιας Διοίκησης της 16ης Δεκεμβρίου 2015, De Loecker κατά ΕΥΕΔ (F-34/15, EU:F:2015:153). Ο προσφεύγων-ενάγων φρονεί επίσης ότι η καθής-εναγομένη δεν τήρησε τη διαδικασία που θέσπισε η Υπηρεσία Ερευνών και Πειθαρχικών Κυρώσεων της Επιτροπής (IDOC) σε συνέχεια της αποφάσεως της 14ης Φεβρουαρίου 2017, Kerstens κατά Επιτροπής (T-270/16 P, μη δημοσιευθείσα, EU:T:2017:74).
            
         
               2.
            
            
               Ο δεύτερος λόγος αντλείται από προσβολή των δικαιωμάτων άμυνας και, ειδικότερα, από προσβολή του δικαιώματος ακροάσεως και προσβολή του δικαιώματος προσβάσεως στον φάκελο που απορρέουν από το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης.